
Narva Linnavolikogu otsuse eelnõu

Narva Linnavalitsus otsustab:

1. Esitada Narva Linnavolikogule otsuse eelnõu “Jõesuu tn 64 maaüksuse munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimust Narva Linnavolikogus ette kandma.

Jõesuu tn 64 maaüksuse 

munitsipaalomandisse taotlemine.

1. Asjaolud ja menetluse käik 

Lähtudes olemasolevate kinnistute ja maaüksuste piiridest moodustatakse maaüksus Jõesuu tn 64 pindalaga 83 600 m2. 

Vastavalt Narva Linnavolikogu 28.11.2001.a määrusega nr 92/49 kehtestatud üldplaneeringule Jõesuu tn 64 maaüksuse sihtotstarve on sotsiaalmaa.
Maa-alal planeeritakse olemasoleva roheala heakorrastamist.
Projektid “Olemasolevate puhkeparkide heakorrastamine ja uute rajamine” ja “Linna puhketsoonide planeerimine” on sisse kantud Narva linna Arengukava 2004 - 2007 realiseerimiskavasse - punkt 3.1 „Elukeskkonna kvaliteedi tõstmine” alapunktid 1.4; 1.7 ja 1.11.

2.Õiguslikud järeldused. 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõike 1 punkt 4, Kohaliku omavalitsuse korralduse seaduse § 22 lõike 1 punkt 37, 02.06.2006.a  määrus nr 133 “Maa munitsipaalomandisse andmise kord”, Narva Linnavolikogu 28.11.2001.a määrusega nr 92/49 kehtestatud linna üldplaneering.
Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 

Maareformi seaduse  28 lõike 1 punkti 4 kohaselt antakse munitsipaalomandisse sotsiaalmaa.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus

3.1. Taotleda üleandmist Narva linna munitsipaalomandisse Jõesuu tn 64 maaüksus (lisa1), 

pindalaga 83 600 m2 ja sihtotstarbega sotsiaalmaa.

4. Rakendussätted

4.1. Otsus jõustub seadusega ettenähtud korras.

4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

